smcproject/ml-wiki-sentences huggingface dataset:
ബീറ്റ്റൂട്ടിന്റെ ആഴത്തിലുള്ള ചുവന്ന നിറത്തിന് ബെറ്റാലൈനുകൾ കാരണമാകുന്നു.
ബെറ്റാലെയ്ൻ ജലത്തിൽ ലയിക്കുന്ന നൈട്രജൻ അടങ്ങിയ വർണ്ണവസ്തുക്കൾ ആണ്.
കാരിയോഫില്ലേലെസ് നിരയിൽപ്പെട്ട സസ്യങ്ങളിൽ ഘടനാപരമായ രണ്ടുകൂട്ടങ്ങളായിട്ടാണ് ഇത് കാണപ്പെടുന്നത്.
ഇൻഡോൾ ഘടനയുള്ള ചുവപ്പ്-വയലറ്റ് ബെറ്റാസയാനിനും മഞ്ഞ-ഓറഞ്ച് ബെറ്റാക്സാൻതിനും ആണ് ഈ വർണ്ണവസ്തുക്കൾ.
കാരിയോഫില്ലേലെസിന്റെ ചില സസ്യങ്ങളിൽ ബെറ്റാലെയിനിന് പകരം ആൻതോസയാനിൻ വർണ്ണവസ്തുക്കൾ പുനഃസ്ഥാപിക്കപ്പെടുന്നു.
ഉയർന്ന നിരയിൽപ്പെട്ട ഫംഗസുകളിലും ബെറ്റാലെയ്ൻ കാണപ്പെടുന്നു.
ഏറ്റവും കൂടുതൽ ഇവ ശ്രദ്ധിക്കപ്പെടുന്നത് പൂവിന്റെ ഇതളുകളിലാണ്.
എന്നാൽ ചിലപ്പോൾ സസ്യങ്ങളുടെ ഇലകൾ, തണ്ടുകൾ, പഴങ്ങൾ, വേരുകൾ എന്നിവയിലും ഈ വർണ്ണവസ്തുക്കൾ കാണപ്പെടുന്നു.
സസ്യങ്ങളിലെ പിഗ്മെന്റേഷൻ പ്രത്യേകിച്ചും പ്രകടമാകുന്നത് ശരത്കാല ഇലയുടെ നിറത്തിലാണ്.
ഇത് പല ഇലപൊഴിയും മരങ്ങളുടെയും കുറ്റിച്ചെടികളുടെയും പച്ച ഇലകളെ ബാധിക്കുന്ന ഒരു പ്രതിഭാസമാണ്.
ശരത്കാല സീസണിൽ ഏതാനും ആഴ്ചകളിൽ, ചുവപ്പ്, മഞ്ഞ, പർപ്പിൾ, തവിട്ട് എന്നീ നിറങ്ങളുടെ വിവിധ ഷേഡുകളിൽ കാണപ്പെടുന്നു.
ക്ലോറോഫില്ലുകൾ വിഘടിച്ച് നിറമില്ലാത്ത ടെട്രാപ്രോളുകളായി മാറുന്നതിനെ നോൺഫ്ലൂറസെന്റ് ക്ലോറോഫിൽ കാറ്റബോളൈറ്റ്സ് (NCCs) എന്നറിയപ്പെടുന്നു.
പ്രബലമായ ക്ലോറോഫില്ലുകൾ വിഘടിക്കുമ്പോൾ, മഞ്ഞ സാന്തോഫില്ലുകളുടെയും ഓറഞ്ച് ബീറ്റാ കരോട്ടിന്റെയും മറഞ്ഞിരിക്കുന്ന പിഗ്മെന്റുകളും പ്രകടമാകുന്നു.
ഈ പിഗ്മെന്റുകൾ വർഷം മുഴുവനും കാണപ്പെടുന്നു.
പക്ഷേ ചുവന്ന പിഗ്മെന്റുകളായ ആന്തോസയാനിനുകൾ ഡി നോവോ സിന്തസിസ് വഴി ക്ലോറോഫില്ലിന്റെ പകുതിയോളം വിഘടിക്കുന്നു.
സമൃദ്ധമായ സൂര്യപ്രകാശം ലഭ്യമാക്കാൻ സഹായിക്കുന്ന സംയുക്തങ്ങളുടെ അപചയത്തിൽ നിന്ന് പുറത്തുവിടുന്ന അമിനോ ആസിഡുകൾ വൃക്ഷത്തിന്റെ വേരുകൾ, ശാഖകൾ, കാണ്ഡം, തായ്‌ത്തടി എന്നിവയിൽ അടുത്ത വസന്തകാലം വരെ സംഭരിക്കപ്പെടുന്നു.
മൃഗങ്ങളിലെ പിഗ്മെന്റുകൾ
പല ജീവികളും സംരക്ഷണത്തിനായി, മറയ്ക്കൽ, അനുകരണം അല്ലെങ്കിൽ നീറങ്ങളുപയോഗിച്ചുള്ള മുന്നറിയിപ്പ് എന്നിവയ്ക്കായി പിഗ്മെന്റേഷൻ ഉപയോഗിക്കുന്നു.
മത്സ്യം, ഉഭയജീവികൾ, സെഫലോപോഡുകൾ എന്നിവയുൾപ്പെടെ ചില ജീവികൾ പിഗ്മെന്റഡ് ക്രോമാറ്റോഫോറുകൾ ഉപയോഗിച്ച് പശ്ചാത്തലവുമായി പൊരുത്തപ്പെടുന്ന വ്യത്യാസങ്ങളിൽ ശത്രുവിനെ വഞ്ചിക്കാനുള്ള കപടതന്ത്രം ഉപയോഗിച്ച് സ്വയം രക്ഷ നേടുന്നു.
പ്രണയവും പ്രത്യുൽപാദനവും പോലുള്ള അവസരങ്ങളിൽ ജീവികൾ അടയാളത്തിനായി പിഗ്മെന്റേഷൻ ഉപയോഗിക്കുന്നു.
ഉദാഹരണത്തിന്, ചില സെഫലോപോഡുകൾ ആശയവിനിമയം നടത്താൻ അവയുടെ ക്രോമാറ്റോഫോറുകൾ ഉപയോഗിക്കുന്നു.
പ്രകാശത്തെക്കുറിച്ചുള്ള ഫോട്ടോപിഗ്മെന്റ് റോഡോപ്സിൻ കാഴ്ചയുടെ ആദ്യ ഘട്ടമായി പ്രകാശത്തെ നിയന്ത്രിക്കുന്നു.
മെലാനിൻ പോലുള്ള ചർമ്മ പിഗ്മെന്റുകൾ ശരീരകലകളെ സൂര്യതാപത്തിൽ നിന്നും അൾട്രാവയലറ്റ് വികിരണങ്ങളിൽ നിന്നും  സംരക്ഷിക്കുന്നു.
എന്നിരുന്നാലും, രക്തത്തിലെ ഓക്സിജൻ വഹിക്കാൻ സഹായിക്കുന്ന ഹീം ഗ്രൂപ്പുകൾ പോലുള്ള ജീവികളിലെ ചില ജൈവ ഘടനകൾ നിറമുള്ളവയാണ്.
അവയുടെ നിറത്തിന് ഒരു സംരക്ഷിത അല്ലെങ്കിൽ സിഗ്നലിംഗ് പ്രവർത്തനം കാണപ്പെടുന്നില്ല.
വർണ്ണവസ്തുക്കൾ വേർതിരിച്ചെടുത്ത് ചായങ്ങളായി ഉപയോഗിക്കാം.
വർണ്ണവസ്തുക്കൾ (അസ്റ്റാക്സാന്തിൻ, ലൈക്കോപീൻ എന്നിവ) ഭക്ഷണപദാർത്ഥങ്ങളായി ഉപയോഗിക്കുന്നു.
അവലംബം പുറം കണ്ണികൾ {{ cite encyclopedia }} : Cite has empty unknown parameters: | HIDE_PARAMETER15= , | HIDE_PARAMETER13= , | HIDE_PARAMETER2= , | HIDE_PARAMETER21= , | HIDE_PARAMETER33= , | HIDE_PARAMETER28= , | HIDE_PARAMETER32= , | HIDE_PARAMETER14= , | HIDE_PARAMETER31= , | HIDE_PARAMETER30= , | HIDE_PARAMETER20= , | HIDE_PARAMETER5= , | HIDE_PARAMETER29= , | HIDE_PARAMETER19= , | HIDE_PARAMETER26= , | HIDE_PARAMETER16= , | HIDE_PARAMETER11= , | HIDE_PARAMETER22= , | HIDE_PARAMETER25= , | HIDE_PARAMETER24= , | HIDE_PARAMETER18= , | HIDE_PARAMETER10= , | HIDE_PARAMETER4= , | HIDE_PARAMETER3= , | HIDE_PARAMETER1= , | HIDE_PARAMETER23= , | HIDE_PARAMETER27= , and | HIDE_PARAMETER12= ( help )
ബയ്ക്കനൂർ കോസ്മോഡ്രോം ഇംഗ്ലീഷ് വിലാസം https://ml.wikipedia.org/wiki/Baikonur_Cosmodrome കസാഖ്സ്ഥാനിലെ ബയ്ക്കനൂർ കോസ്മോഡ്രോമിന്റെ സ്ഥാനം ഭൂപടത്തിൽ.
ലോകത്തെ ഏറ്റവും പഴയതും വലുതുമായ ബഹിരാകാശ വിക്ഷേപണകേന്ദ്രമാണ് ബയ്ക്കനൂർ കോസ്മോഡ്രോം .
ത്യുറാത്തം എന്നുകൂടി പേരുള്ള ഈ ബഹിരാകാശകേന്ദ്രം കസാഖ്സ്ഥാനിലാണെങ്കിലും റഷ്യയുടെ അധീനതയിലാണ്.
സോവിയറ്റ് യൂണിയന്റെ കാലത്താണ് ഇത് നിർമ്മിക്കപ്പെട്ടത്.
അന്ന് കസാഖ്സ്ഥാൻ സോവിയറ്റ് യൂണിയനിലെ ഘടകറിപ്പബ്ലിക്കുകളിലൊന്നായിരുന്നു.
സോവിയറ്റ് യൂണിയൻ പലതായി പിരിഞ്ഞപ്പോൾ കോസ്മോഡ്രോം റഷ്യയുടേതായി.
2050 വരെ കസാഖ്സ്ഥാനിൽ നിന്ന് കോസ്മോഡ്രോം നിലനിൽക്കുന്ന പ്രദേശം 11 കോടി 50 ലക്ഷം ഡോളർ പ്രതിവർഷപാട്ടത്തിന് റഷ്യ കരാർ എടുത്തിരിയ്ക്കുകയാണ്.
1955 ജൂൺ 2 ന് ദീർഘദൂരമിസൈൽ കേന്ദ്രമായാണ് സോവിയറ്റ് യൂണിയൻ ഇത് സ്ഥാപിച്ചത്.
പീന്നിട് ബഹിരാകാശകേന്ദ്രമാക്കുകയും അതിനു ചുറ്റും ഒരു നഗരം നിർമ്മിച്ച് ലെനിൻസ്ക് എന്ന പേരും നൽകി.
സോവിയറ്റ് വിഭജനത്തെ തുടർന്ന് റഷ്യ ഇത് ഏറ്റെടുക്കുകയും 1995 ൽ നഗരത്തിന്റെ പേര് മുൻകാല നാമമായ ബയ്ക്കനൂർ എന്നാക്കുകയും ചെയ്തു.
2004 ഡിസംബറിൽ റഷ്യയും കസാഖ്സ്ഥാനും ചേർന്ന് റഷ്യ-കസാഖ്സ്ഥാൻ ബയ്‌തെറക് എന്ന സംയുക്ത പദ്ധതിയ്ക്ക് കരാറൊപ്പിട്ടു.
റഷ്യയുടെ അംഗാര റോക്കറ്റ് വിക്ഷേപിണിക്കു പ്രവർത്തിക്കാനുള്ള സ്പെയ്സ് ലോഞ്ച് കോംപ്ലക്സാണിത്.
ഇരുരാജ്യങ്ങൾക്കും 50 % വീതം ഓഹരിയുള്ള പദ്ധതിയാണിത്.
സമുദ്രനിരപ്പിൽ നിന്ന് ഏകദേശം 90 മീറ്റർ (300 അടി) ഉയരത്തിൽ കസാഖ് സ്റ്റെപ്പിയില് സ്ഥിതി ചെയ്യുന്ന ഇത്, കിഴക്ക് അരാൽ കടലിനും വടക്ക് സിർ ദര്യയ്ക്കും  200 കിലോമീറ്റർ (120 മൈൽ) അകലെയാണ് സ്ഥ്തിചെയ്യുന്നത്.
ട്രാൻസ്-അരാൽ റെയിൽവേയിലെ ഒരു സ്റ്റേഷനായ ടോറെറ്റത്തിന് സമീപമാണ് ഇത്.
1955-ൽ സോവിയറ്റ് പ്രതിരോധ മന്ത്രാലയത്തിൻറെ ഒരു ഉത്തരവ് പ്രകാരം ബൈകോണൂർ കോസ്മോഡ്രോം സ്ഥാപിക്കപ്പെട്ടു.
സോവിയറ്റ് ബഹിരാകാശ പരിപാടിയുടെ പ്രധാന പ്രവർത്തന കേന്ദ്രമായാണ് ഇത് ആദ്യം നിർമ്മിച്ചത്.
സ്പുട്നിക് 1, വോസ്റ്റോക്ക് 1 എന്നിവയുടെ വിക്ഷേപണ കേന്ദ്രമായും ഈ കോസ്മോഡ്രോം പ്രവർത്തിച്ചിരുന്നു.
വോസ്റ്റോക്ക് 1 ൻറെ പൈലറ്റ് ആയി പ്രവർത്തിക്കുകയും ബഹിരാകാശത്ത് എത്തിയ ആദ്യത്തെ മനുഷ്യനായി മാറുകയും ചെയ്ത സോവിയറ്റ് ബഹിരാകാശയാത്രികൻ യൂറി ഗഗാറിൻ്റെ ബഹുമാനാർത്ഥം രണ്ട് ദൗത്യങ്ങൾക്കും ഉപയോഗിച്ച ലോഞ്ച്പാഡിന് "ഗഗാറിൻസ് സ്റ്റാർട്ട്" എന്ന് പുനർനാമകരണം ചെയ്യപ്പെട്ടു.
നിലവിലെ റഷ്യൻ മാനേജ്‌മെൻ്റിന് കീഴിൽ, തിരക്കേറിയ ബഹിരാകാശ കേന്ദ്രമായി തുടരുന്ന ബൈകോണൂർ, നിരവധി വാണിജ്യ, സൈനിക, ശാസ്ത്രീയ ദൗത്യങ്ങൾ വർഷം തോറും നടത്തുന്നു.
അവലംബം ബാഹ്യ ലിങ്കുകൾ Baikonur Cosmodrome എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Baikonur Cosmodrome historical note (in Russian) and historical pictures (2002) on buran.ru – NPO Molniya , maker of Russian space shuttle Buran .
RussianSpaceWeb.com on Baikonur 360° interactive panoramas of Baikonur Cosmodrome Baikonur: the town, the cosmodrome, the MetOp-A launch campaign "World’s Oldest Space Launch Facility: The Baikonur Cosmodrome."
Sometimes Interesting .
26 May 2014 Nedelin Disaster // RussianSpaceWeb.com (in English) The official website of the city administration Baikonur // Baikonur commemorated a test rocket and space technology.
(in Russian) The Russian Union Of Veterans // Day of memory and grief.
(in Russian) ബയ്ക്കനൂർ കോസ്മോഡ്രോം at Memory Alpha (a Star Trek wiki )
ബയോസ് ഇംഗ്ലീഷ് വിലാസം https://ml.wikipedia.org/wiki/BIOS 1980-കളിൽ ഡെൽ 310 കമ്പ്യൂട്ടറിനായി ഒരു ജോടി AMD BIOS ചിപ്പുകൾ
ബേസിക് ഇൻപുട്ട്/ഔട്ട്‌പുട്ട് സിസ്റ്റം (ഇംഗ്ലീഷ്: Basic Input Output System) എന്നതിന്റെ ചുരുക്കെഴുത്താണ് ബയോസ് (BIOS) .
പലപ്പോഴും ബൈനറി ഇൻപുട്ട്/ഔട്ട്‌പുട്ട് സിസ്റ്റം, ബേസിക് ഇന്റെഗ്രേറ്റഡ് ഓപറേറ്റിങ്ങ് സിസ്റ്റം, ബിൽറ്റ് ഇൻ ഓപറേറ്റിങ്ങ് സിസ്റ്റം എന്നൊക്കെ ഇത് തെറ്റായി വിവരിക്കാറുണ്ട്.
ഒരു പേഴ്സണൽ കമ്പ്യൂട്ടറിൽ സ്ഥിരമായി അടക്കം ചെയ്തിരിക്കുന്ന ഒരു പ്രോഗ്രാം ആണ് ബയോസ് .
ആദ്യമായി വൈദ്യുതി നൽകുമ്പോൾ ഈ പ്രോഗ്രാം ആണ് പ്രവർത്തിക്കുന്നത്.
കമ്പ്യൂട്ടറിലുള്ള പ്രധാന ഹാർഡ്‌വെയർ ഘടകങ്ങളെ ഓപറേറ്റിംങ്ങ് സിസ്റ്റവുമായി ബന്ധിപ്പിക്കുന്ന ഒരു പ്രത്യേക സോഫ്റ്റ്‌വെയറാണിത് .
സാധാരണയായി മദർബോർഡിലുള്ള ഫ്ലാഷ് മെമ്മറി ചിപ്പിലോ, റീഡ് ഒൺലി മെമ്മറി ചിപ്പിലോ (ROM) ഇത് സംഭരിച്ചുവെക്കുന്നു.
ഹാർഡ് ഡിസ്ക് ഡ്രൈവ് , ഫ്ലോപ്പി ഡിസ്ക് ഡ്രൈവ് , ഒപ്റ്റികൽ ഡിസ്ക് ഡ്രൈവ് , തുടങ്ങിയ ഹാർഡ്‌വേയർ ഘടകങ്ങളെ തിരിച്ചറിഞ്ഞ് പ്രവർത്തനം ആരംഭിക്കലാണ് ബയോസിൻറെ പ്രാ‍ഥമിക ചുമതല.
തന്മൂലം മറ്റു മീഡിയകളിൽ സൂക്ഷിച്ചിരിക്കുന്ന സോഫ്റ്റ്‌വേയറുകൾക്ക് യന്ത്രത്തിൻറെ പ്രവർത്തനം മനസ്സിലാക്കി മുന്നോട്ട് പോകുവാൻ അവസരമൊരുക്കുന്നു.
ബൂട്ടിംഗ് പ്രക്രിയ സമയത്ത് ഹാർഡ് വെയർ പ്രാരംഭ പ്രക്രിയ നടപ്പിലാക്കുന്നതിനായി ഉപയോഗിക്കാത്ത അസ്ഥിരമായ ഫേംവെയർ, ഓപ്പറേറ്റിങ് സിസ്റ്റങ്ങൾക്കും പ്രോഗ്രാമുകൾക്കുമുള്ള റൺടൈം സർവീസുകൾ ലഭ്യമാക്കുന്നു.
ബയോസ് ഫേംവെയർ ഒരു പേഴ്സണൽ കമ്പ്യൂട്ടറിൻറെ സിസ്റ്റം ബോർഡിൽ മുൻകൂട്ടി ഇൻസ്റ്റാളുചെയ്തിരിക്കുന്നു, പവർ ചെയ്യുമ്പോൾ ആദ്യത്തെ സോഫ്റ്റ് വെയറായാണ് ഇത് പ്രവർത്തിക്കുന്നത്.
1975 ൽ സി.പി. / എം. ഓപ്പറേറ്റിങ് സിസ്റ്റത്തിൽ ഉപയോഗിച്ചിരുന്ന ബേസിക് ഇൻപുട്ട് / ഔട്ട്പുട്ട് സിസ്റ്റത്തിൽ നിന്ന് ഈ പേരിൻറെ ഉദ്ഭവം.
ഐ.ബി.എംന് ആണ് ബയോസിൻറെ യഥാർത്ഥ ഉടമസ്ഥവകാശം.
ബയോസ് എന്നത് അനുയോജ്യമായ സംവിധാനങ്ങൾ ഉണ്ടാക്കാൻ ശ്രമിക്കുന്ന കമ്പനികൾക്ക് റിവേഴ്സ് എഞ്ചിനീയർ ആണ്.
യഥാർത്ഥ സംവിധാനത്തിന്റെ ഇന്റർഫേസ് ഒരു ഡെ ഫാക്ടോ സ്റ്റാൻഡേർഡ് ആയി പ്രവർത്തിക്കുന്നു.
ആധുനിക പി.സി.കളിൽ ബയോസ് സിസ്റ്റം ഹാർഡ് വെയർ ഘടകങ്ങളെ ആരംഭിക്കുകയും പരിശോധിക്കുകയും ചെയ്യുന്നു, കൂടാതെ ഒരു മുഖ്യഭാഗ മെമ്മറി ഉപകരണത്തിൽ നിന്നും ഒരു ബൂട്ട് ലോഡറോ ഓപ്പറേറ്റിംഗ് സിസ്റ്റമോ ലഭ്യമാക്കും.
ചരിത്രം “ /* C P / M   B A S I C   I / O    S Y S T E M    (B I O S)
                    COPYRIGHT (C) GARY A. KILDALL
                             JUNE, 1975 */
[…]
/*  B A S I C   D I S K    O P E R A T I N G   S Y S T E M  (B D O S)
                    COPYRIGHT (C) GARY A. KILDALL
                            JUNE, 1975 */ ”
— ലോറൻസ് ലിവർമോർ ലബോറട്ടറീസിനായുള്ള (LLL)പിഎൽ/എം 1.1 അല്ലെങ്കിൽ 1.2 എന്നതിന്റെ പിഎൽ/എം സോഴ്‌സ് കോഡിലെ ബിഡിഒഎസ്.
പിഎൽഎം(BDOS.PLM)ഫയൽ ഹെഡറിൽ നിന്നുള്ള ഒരു ഉദ്ധരണി
ബയോസ് (ബേസിക് ഇൻപുട്ട്/ഔട്ട്‌പുട്ട് സിസ്റ്റം) എന്ന പദം ഗാരി കിൽഡാൽ സൃഷ്ടിച്ചതാണ് , 1975-ൽ CP/M ഓപ്പറേറ്റിംഗ് സിസ്റ്റത്തിലാണ് ആദ്യമായി പ്രത്യക്ഷപ്പെട്ടത്, ബൂട്ട് സമയത്ത് ലോഡുചെയ്ത സിപി/എമ്മിന്റെ മെഷീൻ-നിർദ്ദിഷ്ട ഭാഗം ഇന്റർഫേസുകളിൽ വിവരിക്കുന്നു.
നേരിട്ട് ഹാർഡ്‌വെയർ ഉപയോഗിച്ച്.[5]
(ഒരു സിപി/എം മെഷീന്റെ റോമിൽ സാധാരണ ഒരു ലളിതമായ ബൂട്ട് ലോഡർ മാത്രമേ ഉണ്ടാകൂ.) അവലംബം ↑ IBM Personal Computer Technical Reference manual, IBM Corporation, First Edition, Revised March 1983, page iii ↑ ↑ ↑
ബയോസ്കോപ് ഇംഗ്ലീഷ് വിലാസം https://ml.wikipedia.org/wiki/Bioscope
2008-ൽ കെ.എം. മധുസൂദനൻ രചനയും സംവിധാനവും ചെയ്ത ചലച്ചിത്രമാണ് ബയോസ്കോപ്പ്.
നാഷണൽ ഫിലിം ഡവലപ്മെന്റ്റ് കോർപ്പറേഷൻ ആണ് ഈ ചിത്രം നിർമ്മിച്ചിരിക്കുന്നത്.
പ്രത്യേക ജുറി പുരസ്കാരം ഉൾപ്പെടെ 2008 ൽ 5 കേരള സംസ്ഥാന പുരസ്കാരങ്ങൾ കൂടി ഈ ചിത്രം കരസ്ഥമാക്കി.
1920നും 28നുമിടയിലുള്ള ഒരു കാലഘട്ടത്തെയാണ് സംവിധായകൻ ഈ ചിത്രത്തിനുവേണ്ടി പുനഃസൃഷ്ടിച്ചിരിക്കുന്നത്.
ടാർപോളിൻടെന്റും ബയോസ്‌കോപ്പ് പ്രൊജക്റ്ററുമായി ഗ്രാമങ്ങളിലേക്ക് കടന്നു ചെന്ന് സിനിമാ ബിംബങ്ങൾ പ്രദർശിപ്പിച്ചിരുന്ന ദിവാകരന്റെ കഥയാണിത്.
ജർമൻകാരനായ വാൾട്ടർവാഗ്നർ പ്രധാന വേഷത്തിൽ അഭിനയിക്കുന്നു.
മുരുകൻ, രാംഗോപാൽ ബജാജ്, മേഘ, ഗോപി, നിലമ്പൂർ ആയിഷ, കോഴിക്കോട് ശാരദ, കുട്ട്യേടത്തി വിലാസിനി, നസീർ കൂത്തുപറമ്പ്, സി.വി. ദേവ്, രാഘവൻ പാലായി, ഭരതൻ ഞാറയ്ക്കൽ സാങ്കേതിക വിദഗ്ദ്ധർ കഥ-തിരക്കഥ-സംവിധാനം: കെ.എം. മധുസൂദനൻ ഛായാഗ്രഹണം: എം.ജെ. രാധാകൃഷ്ണൻ മേയ്ക്കപ്പ്: പ്രദീപ് രങ്കൻ ആർട്ട് - പ്രദീപ് പത്മനാഭൻ സ്റ്റിൽസ് - അനിൽ പ്രരാമ്പ്ര വസ്ത്രാലങ്കാരം - സുനിൽ റഹ്മാൻ പ്രൊഡക്ഷൻ കൺട്രോളർ - നസീർ കൂത്തുപറമ്പ് ലൈൻ പ്രൊഡ്യൂസർ - ടോണി അസോസിയേറ്റ് ഡയറക്ടർ - സുധീഷ് ഗോപാലകൃഷ്ണൻ യൂണിറ്റ് - ചിത്രാഞ്ജലി പുരസ്കാരങ്ങൾ
മൂന്ന് അന്തർദേശീയ അവാർഡുകളും അഞ്ചു സംസ്ഥാനഅവാർഡുകളും ദേശീയ അവാർഡും നേടി അവലംബം ↑
ബയ്ബായിൻ ഡോക്ട്രിനാ ക്രിസ്റ്റിയാന എന്ന വേദപാഠത്തിന്റെ 1593-ലെ ദ്വിഭാഷാപതിപ്പ്.
റോമൻ ലിപിയിൽ സ്പാനിഷ് പാഠവും, റോമൻ-ബയ്ബായിൻ ലിപികളിൽ ടാഗലോഗ് പാഠവും അടങ്ങുന്ന ഈ കൃതി റോസെറ്റാശിലയോട് താരതമ്യപ്പെടുത്തപ്പെട്ടിട്ടുണ്ട്
കോളനിവാഴ്ചയുടെ തുടക്കത്തിനു മുൻപ് ഫിലിപ്പിൻസിൽ നിലവിലിരുന്ന എഴുത്തുവ്യവസ്ഥയാണ് ബയ്ബായിൻ (Baybayin).
ഇന്ത്യയിലെ ബ്രാഹ്മിലിപിയുടെ കുടുംബത്തിൽ പെടുന്ന ബയ്ബായിൻ പതിനാറാം നൂറ്റാണ്ടുവരെ പ്രചാരത്തിലിരുന്നതായി രേഖകളുണ്ട്.
സ്പാനിഷ് അധിനിവേശത്തെ തുടർന്ന് റോമൻലിപിയുടെ പ്രചാരത്തോടെ ബയ്ബായിന്റെ ഉപയോഗം കുറഞ്ഞെങ്കിലും പത്തൊൻപതാം നൂറ്റാണ്ടിന്റെ അവസാനം വരെ അത് ഉപയോഗത്തിലിരുന്നു.
കോളനിവാഴ്ചയുടെ തുടക്കത്തിൽ നാട്ടുഭാഷകളിലെ ക്രിസ്തീയവേദപാഠങ്ങളും മറ്റും ഈ ലിപിയിൽ പ്രസിദ്ധീകരിക്കപ്പെട്ടിട്ടുണ്ട്.
പിന്നീട് റോമൻലിപിയ്ക്കു വഴിമാറിക്കൊടുത്ത ബയ്ബായിൻ കാലക്രമേണ മിക്കവാറും വിസ്മൃതമായി.
എങ്കിലും കോളനിയുഗത്തിലെ കത്തോലിക്കാപുരോഹിതന്മാർ ഈ എഴുത്തുരീതി നിരീക്ഷിക്കുകയും അതിനെ സംബന്ധിച്ച വിവരങ്ങൾ ശ്രദ്ധാപൂർവം രേഖപ്പെടുത്തിവക്കുകയും ചെയ്തതുമൂലം അത് തീർത്തും അപ്രത്യക്ഷമാകാതിരുന്നു.
ടാഗലോഗ് ഭാഷയിൽ 'ബയ്ബേയ്' (Baybay) എന്നതിന് ചൊല്ലുക, അക്ഷരംതിരിച്ചു പറയുക (to spell) എന്നൊക്കെയാണർത്ഥം.
ഈ എഴുത്തുവ്യവസ്ഥയെ സൂചിപ്പിക്കാൻ 'അലിബാത' (Alibata) എന്ന പേരും ഉപയോഗിക്കാറുണ്ട്.
1914-ൽ പോൾ റോഡ്രിഗസ് വെർസോയാണ് ആ പേരിൽ ഈ ലിപിവ്യവസ്ഥയെ ആദ്യം പരാമർശിച്ചത്.
തെക്കൻ ഫിലിപ്പീൻസിലെ മഗുയിന്ദനാവോ പ്രവിശ്യയിലെ എഴുത്തുരീതിയുടെ അലിഫ്-ബ-ത എന്ന തുടക്കത്തെ പിന്തുടർന്നാണ് ഈ പേര് താൻ കണ്ടെത്തിയതെന്ന് റോഡ്രിഗസ് വെർസോ പറയുന്നു.
മഗുയിന്ദനാവോയിലെ മോറോജനതയുടെ എഴുത്ത് ബയ്ബായിൻ ആയിരുന്നില്ലെന്നും, അറബിഭാഷയെ ആടിസ്ഥാനമാക്കിയുള്ള ആ ലിപിവ്യവസ്ഥയെ മുൻനിർത്തിയുള്ള അലിബാത്ത എന്ന പേര് അനുചിതമാണെന്നും ചൂണ്ടിക്കാണിക്കപ്പെട്ടിട്ടുണ്ട്.
ചരിത്രം 'ഡോക്ട്രിനാ-ക്രിസ്റ്റിയാന'-യ്ക്ക് വടക്കൻ ഫിലിപ്പീൻസിലെ ഇലോക്കാനോ ഭാഷയിൽ 1620-ലുണ്ടായ ഈ പരിഭാഷ ബയ്ബായിൻ ലിപിയിലാണ് ക്രി.
വ.900-ത്തിലെ ലഗൂണാ ചെപ്പേട് ഫിലിപ്പീൻസിൽ നിന്നുകിട്ടിയിട്ടുള്ളതിൽ ഏറ്റവും പുരാതനമായ ഈ എഴുത്ത് കാവിലിപിയിലാണ്
ബയ്ബായിന്റെ ചരിത്രത്തെക്കുറിച്ച് ഏറെയും ഊഹാപോഹങ്ങളാണുള്ളത്.
തെക്കുകിഴക്കൻ ഏഷ്യയിലെ എഴുത്തുവ്യവസ്ഥകളിൽ പലതിനേയും പോലെ അതും ബ്രാഹ്മി പോലെയുള്ള ഇന്ത്യയിലെ പുരാതനലിപികളിൽ ഒന്നിൽ നിന്ന് ഉരുത്തിരിഞ്ഞതാകാമെന്ന് കരുതപ്പെടുന്നു.
വ്യഞ്ജനങ്ങളെ സ്വരങ്ങൾ ചേർത്തുവായിക്കുക, ചേരുന്ന സ്വരം നിർണ്ണയിക്കാൻ സവിശേഷചിഹ്നങ്ങൾ ഉപയോഗിക്കുക തുടങ്ങിയ പ്രത്യേകതകൾ ഇന്ത്യൻ ലിപികളുമായി പങ്കിടുന്നുണ്ടെങ്കിലും ബയ്ബായിന് ഇന്ത്യയിലെ പുരാതനലിപികളോളം പഴക്കമുണ്ടായിരിക്കാൻ വഴിയില്ല.
ഇന്തോനേഷ്യയിൽ ജാവയിലെ കാവിലിപിയുമായി അതിന് രൂപസാദൃശ്യമുണ്ട്.
എങ്കിലും ഏറെക്കാലം പ്രചാരത്തിലിരുന്നശേഷം പൊതുവർഷം 1400-നടുത്ത് തിരോഭവിച്ച കാവിലിപിയുടെ പഴക്കവും അതിനുണ്ടാകാൻ വഴിയില്ല.
ഫിലിപ്പീൻസിൽ അതു പ്രചരിക്കാൻ തുടങ്ങിയത് പതിനാറാം നൂറ്റാണ്ടിലെ യൂറോപ്യൻ അധിനിവേശത്തിന് ഏറെ മുൻപാകായിരിക്കാൻ സാദ്ധ്യത കുറവാണ്.
ഇന്നത്തെ ഇന്തോനേഷ്യയിലെ ബോർണിയോയിൽ നിന്നായിരുന്നു അതിന്റെ വരവെന്ന് ഫിലിപ്പീൻസുകാർ കരുതിയിരുന്നതായി സ്പാനിഷ് രേഖകൾ പറയുന്നു.
ഫിലിപ്പീനി ഭാഷകളിൽ സാധാരണമായ അക്ഷരാന്ത്യത്തിലെ വ്യഞ്ജനത്തെ രേഖപ്പെടുത്താൻ ബയ്ബായൻ എഴുത്തിന്റെ തനതുരൂപത്തിനു കഴിയില്ല എന്നത് ഇതിനു തെളിവായിരിക്കുന്നു.
അക്കാര്യം പരിഗണിക്കുമ്പോൾ, അടുത്തകാലത്ത് കടം കൊണ്ടതും പുതിയ ഉപയോക്താക്കളുടെ ആവശ്യങ്ങൾക്കനുസരിച്ച് പരിണമിച്ചിട്ടില്ലാതിരുന്നതുമായ ലിപി ആയിരുന്നു യൂറോപ്യൻ അധിനിവേശത്തിന്റെ തുടക്കത്തിൽ ഫിലിപ്പീൻസിൽ ബയ്ബായിൻ.
ഇന്തോനേഷ്യയിലെ സുലവേസി ദ്വീപിലെ ബുഗിനീസ് ലിപിയിൽ നിന്നോ, അതുമായി ഗോത്രബന്ധമുള്ള ഏതെങ്കിലും നഷ്ടലിപിയിൽ നിന്നോ രൂപപ്പെട്ടതാകാം ബയ്ബായിൻ എന്നാണ് ഭൂരിപക്ഷം അന്വേഷകരുടേയും അഭിപ്രായം.
ഏതുവഴിക്കായാലും, ഉത്തരഫിലിപ്പീൻസിലെ മുഖ്യദ്വീപായ ലുസോണിൽ അതെത്തിയത് 13-14 നൂറ്റാണ്ടുകളിൽ എന്നോ ആകാമെന്നും കരുതപ്പെടുന്നു.
കോളനിവാഴ്ചയുടെ തുടക്കത്തിൽ സ്പാനിഷ് വേദപ്രചാരകർ ഫിലിപ്പീനികളുടെ സാക്ഷരത ശ്രദ്ധിക്കുകയും അതിൽ മതിപ്പുകാട്ടുകയും ചെയ്തു.
പുരുഷന്മാരെപ്പോലെ സ്ത്രീകളും എഴുത്തറിയാവുന്നവരായിരുന്നെന്ന് യൂറോപ്യൻ ലേഖകർ നിരീക്ഷിച്ചിട്ടുണ്ട്.
"സ്ത്രീപുരുഷഭേദമെന്യേ ഇവിടെ മിക്കവാറും എല്ലാവർക്കും ഈ ഭാഷ എഴുതാനറിയാം. വളരെ നന്നായും തെറ്റില്ലാതെയും അതെഴുതാൻ കഴിയാത്തവർ ചുരുക്കമാണ്" എന്നാണ്  പതിനാറാം നൂറ്റാണ്ടവസാനം കോളനിഭരണത്തിൽ ഉദ്യോഗസ്ഥനായിരുന്ന സ്പെയിൻകാരന്റെ അന്തോണിയോ ഡി മോർഗായുടെ സാക്ഷ്യം.
ആദ്യകാലത്ത്, യൂറോപ്യൻ ഭാഷകളിലെ വേദപാഠങ്ങളുടേയും മറ്റും പരിഭാഷകൾ ബയ്ബായിനിൽ ഉണ്ടാക്കുന്നതിലും വേദപ്രചാരകർ താത്പര്യം പ്രകടിപ്പിച്ചു.
എങ്കിലും 19-ആം നൂറ്റാണ്ടോടെ, കൈമാറ്റരേഖകളിലെ കൈയ്യൊപ്പുകളിലൊഴിച്ച്, ഈ ലിപി മിക്കവാറും ഉപയോഗിക്കപ്പെടാതെയായി.
ബയ്ബായിനിൽ തന്നെയുള്ള ചുരുക്കം ചില കൊടുക്കൽ-വാങ്ങൽ രേഖകളും കൊളനിയുഗത്തിലേതായി നിലവിലുണ്ട്.
യൂറോപ്യന്മാരുടെ വരവിനുമുൻപുള്ള ബയ്ബായിൻ രേഖകൾ മിക്കവയും മുളന്തണ്ടും ഓലയും മരത്തോലും പോലുള്ള എഴുത്തുസാമിഗ്രികളിലായിരുന്നതിനാൽ കാലത്തെ അതിജീവിച്ചില്ല.
മതവിശ്വാസവുമായി ബന്ധപ്പെട്ട രേഖകൾ, 'പേഗൻ' ധാർമ്മികതയെ തിന്മയായി കരുതിയ മിഷനറിമാർ നശിപ്പിച്ചിരിക്കാനും സാദ്ധ്യതയുണ്ട്.
അക്ഷരമാല ബയ്ബായിൻ അക്ഷരമാല
ബയ്ബായിൻ ലിപിവ്യവസ്ഥയിൽ 3 സ്വരങ്ങളും 14 വ്യഞ്ജങ്ങളും ഉൾപ്പെടെ മുഖ്യമായും 17 അക്ഷരങ്ങളാണുള്ളത്.
മറിച്ച് സൂചിപ്പിക്കാതിരിക്കുമ്പോൾ ഓരോ വ്യഞ്ജനചിഹ്നവും 'അ' എന്ന സ്വരത്തോടു ചേർന്നു നിൽക്കുന്നു.
വ്യഞ്ജനങ്ങളോട് 'അ' ഒഴിച്ചുള്ള സ്വരങ്ങൾ ചേർക്കാൻ 'കുദ്‌ലിത്' (kudlit) എന്നറിയപ്പെടുന്ന ഛേദങ്ങൾ (incisions) ഉപയോഗിക്കുന്നു.
വ്യഞ്ജനത്തോട് ഇ-എ എന്നീ സ്വരങ്ങളിലൊന്നു ചേർക്കാനാണെങ്കിൽ കുദ്‌ലിത് ചേർക്കേണ്ടതു മുകളിലാണ്.
ഉ-ഒ എന്നിവയിലൊന്നു ചേർക്കാനാകട്ടെ 'കുദ്‌ലിത്' ചേർക്കേണ്ടത് ചിഹ്നത്തിനു താഴെയാണ്.
ഉദാഹരണത്തിന് 'ക'-യുടെ മുകളിൽ 'കുദ്‌ലിത്ത്' ചേർത്താൽ 'കി' എന്നോ 'കെ' എന്നോ വായിക്കാം;  താഴെ 'കുദ്‌ലിത്' ചേർത്താൽ വായിക്കേണ്ടത് 'കു' എന്നോ 'കൊ' എന്നോ ആണ്.
അക്ഷരമാലയുടെ ഭാഗമായ മൂന്നു സ്വരപ്രതീകങ്ങൾ, വ്യഞ്ജനത്തോടു ചേർത്തെഴുതാൻ കഴിയാത്ത വ്യതിരിക്തസ്വരങ്ങളെ രേഖപ്പെടുത്താൻ മാത്രം ഉപയോഗിക്കുന്നു.
ഛേദചിഹ്നങ്ങൾ ചേർത്തിട്ടില്ലാത്ത വ്യഞ്ജനങ്ങൾ 'അ' ചേർത്തു വായിക്കണമെന്നതിനാൽ, സ്വരങ്ങളിൽ അവസാനിക്കുന്ന വാക്കുകളെയോ, വാഗംശങ്ങളെയോ (syllables) വ്യക്തതയോടെ രേഖപ്പെടുത്താൻ കഴിയാതെ വരുന്നത് ഈ എഴുത്തുനിയമങ്ങളുടെ ഒരു കുറവായിരുന്നു.
വാക്കുകളോ വാഗംശങ്ങളോ (syllables) വ്യഞ്ജനങ്ങളിൽ അവസാനിക്കുമ്പോൾ, അവസാനവ്യഞ്ജനം രേഖപ്പെടുത്താതിരിക്കുകയായിരുന്നു ഒരു പതിവ്.
ഇതുമൂലമുണ്ടാകുന്ന അവ്യക്തത പരിഹരിക്കാൻ കോളനിയുഗത്തിലെ വേദപ്രചാരകന്മാർ പരിശ്രമിച്ചു.
വ്യഞ്ജനചിഹ്നങ്ങളോടു ചേർന്നുനിൽക്കുന്ന 'അ' സ്വരത്തെ നിഷ്ക്രിയമാക്കാൻ സവിശേഷമായ ഒരു 'കുദ്‌ലിത്' ഉപയോഗിക്കുകയായിരുന്നു അവരുടെ പരിഹാരം.
വ്യഞ്ജനചിഹ്നത്തിനു താഴെ ചേർക്കുന്ന അധികഛിഹ്നം(+) ആയിരുന്നു ഈ പുതിയ 'കുദ്‌ലിത്'.
പുനർജ്ജീവനം
ബയ്ബായിൽ ലിപിയുടെ സ്ഥാനഭ്രംശവും വിസ്മൃതിയും ഫിലിപ്പീൻസിലെ ദേശീയവാദികളെ വേദനിപ്പിച്ചു.
"നമ്മുടെ ഈ ഭാഷ ഒരുകാലത്ത് മറ്റെല്ലാ ഭാഷകളേയും പോലെ സ്വന്തമായ എഴുത്തും അക്ഷരമാലയും ഉള്ളതായിരുന്നു" എന്നാണ് പത്തൊൻപതാം നൂറ്റാണ്ടിലെ വിമതചിന്തകനും ദേശസ്നേഹിയുമായിരുന്ന ഹോസെ റിസാലിന്റെ പരിതാപം.
ലിപി റോമൻലിപിയുടെ പ്രഭാവത്തിൽ കാലക്രമേണ വിസ്മരിക്കപ്പെട്ട ഈ എഴുത്തുവ്യവസ്ഥയെ പുനരുജ്ജീവിപ്പിക്കാനുള്ള ശ്രമങ്ങൾ ഇരുപതാം നൂറ്റാണ്ടിന്റെ അവസാനഘട്ടം മുതൽ നടന്നുപോരുന്നു.
ലോകമെമ്പെങ്ങുമുള്ള ഫിലിപ്പീനികൾക്കിടയിൽ, സ്വന്തം പൈതൃകത്തിന്റെ പ്രതീകങ്ങളിലൊന്നെന്ന നിലയിൽ ഈ ലിപിവ്യവസ്ഥയിൽ താത്പര്യം ജനിപ്പിക്കാൻ ഈ ശ്രമങ്ങൾ സഹായിച്ചിട്ടുണ്ട്.
ബയ്ബായിൻ എഴുത്ത് കലാസൃഷ്ടികളിൽ ഉപയോഗിക്കുന്നതും ശരീരത്തിൽ അച്ചുകുത്തുന്നതും പതിവായിരിക്കുന്നു.
ബയ്ബായിനുള്ള വിരളമായ പുരാതനലിഖിതങ്ങൾ പരിരക്ഷിക്കാൻ സർവകലാശാലകളും മറ്റും തയ്യാറാകുന്നു.
മനിലായിലെ സാന്തോ തോമാസ് സർവകലാശാലയിലുള്ള ബയ്ബായിൻ ലിഖിതശേഖരം ദേശീയസമ്പത്തായി പ്രഖ്യാപിക്കപ്പെട്ടിരിക്കുന്നു.
ബയ്ബായിനെ ഫിലിപ്പീൻസിന്റെ ദേശീയ എഴുത്തുവ്യവസ്ഥയായി പ്രഖ്യാപിക്കണമെന്ന ആവശ്യവും നിലവിലുണ്ട്.
ഈ ലക്ഷ്യത്തോടെയുള്ള കരടുനിയമം 2014 ഒക്ടോബർ മാസം ഫിലിപ്പീൻ സെനറ്റിൽ അവതരിപ്പിക്കപ്പെട്ടിരുന്നു.
ഭക്ഷ്യോല്പന്നങ്ങളുടെ പുറംചട്ടയിലെ പേര് ബയ്ബായിനിൽ എഴുതാൻ ഉല്പാദകരേയും, പത്രമാസികകളുടെ പേര് ആ ലിപിയിൽ എഴുതാൻ പ്രസിദ്ധീകരണസ്ഥാപനങ്ങളേയും ബാദ്ധ്യസ്ഥരാക്കുന്നതിനും മറ്റുമുള്ള വ്യവസ്ഥകൾ അടങ്ങിയതായിരുന്നു ഈ കരടുനിയമം.
ബയ്ബായിൻ ലിപിയിലെ അക്ഷരങ്ങൾക്ക് നിഗൂഢാർത്ഥങ്ങൾ കല്പിച്ച് തദ്ദേശീയസംസ്കാരവും ദൈവസങ്കല്പങ്ങളുമായി ബന്ധിപ്പിക്കുന്ന സിദ്ധാന്തങ്ങളും അവതരിപ്പിക്കപ്പെട്ടിട്ടുണ്ട്.
താഗലോഗ് ജനതയുടെ ദൈവസങ്കല്പത്തെ സൂചിപ്പിക്കുന്ന 'ബതാല' (Bathala) എന്ന വാക്കിലെ മൂന്നക്ഷരങ്ങൾ, ദൈവസ്വഭാവത്തിന്റെ ത്രിഭാവങ്ങൾ സൂചിപ്പിക്കുന്ന പ്രതീകങ്ങളാണെന്നാണ് ഈവിധം സിദ്ധാന്തങ്ങളിലൊന്ന്.
ആധുനിക ഫിലിപ്പീൻസിലെ ദേശീയഭാഷകളിൽ ചിലതിന്റെ എഴുത്തുവ്യവസ്ഥകൾ ബയ്ബായിനിൽ നിന്ന് ഉരുത്തിരിഞ്ഞതാണ്.
വടക്കൻ ഫിലിപ്പീൻസിൽ പമ്പാംഗാ പ്രവിശ്യയിലെ കാ-പമ്പാംഗൻ ലിപി, പലാവാൻ ദ്വീപിലെ ടാഗ്ബൻവാ ലിപി, മിന്ദോരോ ദ്വീപിലെ ലിപികളായ ഹനുനോ, ബുഹിദ് തുടങ്ങിയവ ബയ്ബായിനെ ആശ്രയിച്ചു രൂപപ്പെട്ട എഴുത്തുവ്യവസ്ഥകളിൽ ചിലതാണ്.
അവലംബം 1 2 3 4 ↑ A Philippine Leaf, The Tagalog Script , By Hector Santos ↑ Antonio De Morga, The Philippine Islands, Moluccas, Siam, Cambodia, Japan, and China(പുറം 294) ↑ ↑ ScriptSource.org.
- Tagalog (Baybayin, Alibata) ↑ Ang Babayin - How to write the ancient script of the Philippines Archived 2013-12-03 at the Wayback Machine .
, Paul Mauro ↑ Ancient Scripts.com - A Compendium of worldwide writing systems from prehistory to today: Tagalog ↑ Omniglot, the online encyclopedia of writing systems and languages - Tagalog ↑ Fighting to keep alive the Philippines’ ancient script Aya Kiwe, The National ↑ ↑ Baybayin is UST's 5th nat'l cultural treasure, The Varsitarian ↑ UST documents in ancient ‘baybayin’ script declared a National Cultural Treasure, Inquirer.
Net ↑ 16th century documents named national treasures; on exhibit at UST ,മനിലാ ബുള്ളറ്റിൻ പത്രത്തിലെ വാർത്ത ↑ Senate of the Philippines, 16th Congress, NATIONAL WRITING SYSTEM ACT OF 2014, Filed on October 28, 2014 by Legarda, Loren B ↑ Da Bathala Code by Paul Morrow, The Pilipino Express June August 2009, Vol.5- No.12-15
ബരിവാല
ഇന്ത്യയിലെ പഞ്ചാബിലെ മുക്തർ ജില്ലയിലെ ഒരു പട്ടണവും നഗർ പഞ്ചായത്തുമാണ് ബരിവാല .
2011ലെ കാനേഷുമാരി കണക്കനുസരിച്ച് ബാരിവാലയിലെ ജനസംഖ്യ 8668 ആണ്.
ജനസംഖ്യയുടെ 53% പുരുഷന്മാരും 47% സ്ത്രീകളുമാണ്.
ബരിവാലയുടെ ശരാശരി സാക്ഷരതാ നിരക്ക് 72% ആണ്, ഇത് ദേശീയ ശരാശരിയായ 74.4% നേക്കാൾ കുറവാണ്; 77% പുരുഷന്മാരും 66% സ്ത്രീകളും സാക്ഷരരാണ്.
ജനസംഖ്യയുടെ 11% 6 വയസ്സിന് താഴെയുള്ളവരാണ്.
ബയ്യിന ഇംഗ്ലീഷ് വിലാസം https://ml.wikipedia.org/wiki/Al-Bayyina
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ തൊണ്ണൂറ്റിയെട്ടാം അദ്ധ്യായമാണ്‌ ബയ്യിന (വ്യക്തമായ തെളിവ്).
സൂക്തങ്ങൾ : എട്ട് മുൻപുള്ള സൂറ: ഖദ്ർ ഖുർആൻ അടുത്ത സൂറ: സൽസല സൂറത്ത്
(അദ്ധ്യായം) 98
ബരാസത്ത് ഗവണ്മെന്റ് മെഡിക്കൽ കോളേജ് ആൻഡ് ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Barasat_Government_Medical_College_and_Hospital
2022-ൽ സ്ഥാപിതമായ ബരാസത്ത് ഗവൺമെന്റ് മെഡിക്കൽ കോളേജ് ആൻഡ് ഹോസ്പിറ്റൽ ( BGMCH ), ഒരു പൂർണ്ണ ത്രിതീയ റഫറൽ സർക്കാർ മെഡിക്കൽ കോളേജും ആശുപത്രിയുമാണ്.
പശ്ചിമ ബംഗാളിലെ നോർത്ത് 24 പർഗാനാസിലെ ബരാസത്ത് നഗരത്തിലാണ് കോളേജ് സ്ഥിതി ചെയ്യുന്നത്.
കൊൽക്കത്തയുടെ വടക്കൻ പ്രാന്തപ്രദേശങ്ങളിലോ കൊൽക്കത്ത മെട്രോപൊളിറ്റൻ പ്രദേശത്തിലോ ആണ് ഈ നഗരം ഉൾപ്പെടുന്നത്.
കോളേജ് ബാച്ചിലർ ഓഫ് മെഡിസിൻ ആൻഡ് സർജറി (MBBS) ബിരുദവും അനുബന്ധ ബിരുദങ്ങളും നൽകുന്നു.
നഴ്‌സിംഗ്, പാരാ മെഡിക്കൽ കോഴ്‌സുകളും ഈ കോളേജിൽ ലഭ്യമാണ്.
കോളേജുമായി ബന്ധപ്പെട്ട ആശുപത്രി നോർത്ത് 24 പർഗാനാസ് ജില്ലയിലെ ഏറ്റവും വലിയ ആശുപത്രികളിലൊന്നാണ്.
ബരാസത്ത് മെഡിക്കൽ കോളേജ് ആൻഡ് ഹോസ്പിറ്റൽ 100 വിദ്യാർത്ഥികളുടെ എംബിബിഎസ് കോഴ്സുകളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
നീറ്റ് സ്‌കോറിന്റെ അടിസ്ഥാനത്തിലാണ് കോളേജ് പ്രവേശനം.
വെസ്റ്റ് ബംഗാൾ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിട്ടുള്ള ഈ കോളേജ് നാഷണൽ മെഡിക്കൽ കമ്മീഷൻ അംഗീകരിച്ചിട്ടുണ്ട്.
പുനലൂർ താലൂക്ക് Punalur Thalook Punalur Thalook
കൊല്ലം ജില്ലയിലെ ഏറ്റവും പുതുതായി രൂപികരിച്ച (2014) താലൂക്ക് തഹസിൽദാർ ആണ്  താലൂക്കിന്റെ മേൽനോട്ടം നിർവ്വഹിക്കുന്നത്.
മുൻപ് പത്തനാപുരം താലൂകിന്റെ ആസ്ഥാനമായിരുന്ന പുനലൂർ കേന്ദ്രീകരിച്ച് സ്വന്തമായി ഒരു താലൂക്ക് എന്ന ആവശ്യത്തിന്റെ അടിസ്ഥാനത്തിലാണ് 2014 ൽ ഈ താലൂക്ക് നിലവിൽ വരുന്നത് ,കൂടാതെ താരതമ്യേന വലുപം കൂടിയ താലൂക്കളിൽ ഒന്നായിരുന്നു ഇത് , പുനലൂർ ഒരു നഗരസഭയാണ് അതിൻറെ സമീപ പ്രദേശങ്ങൾ കൂട്ടി ചേർത്താണ് ഈ താലൂക്ക് രൂപികരിച്ചത്
പുനലൂർ തീവണ്ടി നിലയം
കൊല്ലം - ചെങ്കോട്ട തീവണ്ടി പാതയിലെ ഒരു പ്രധാന തീവണ്ടി നിലയമാണ് പുനലൂർ തീവണ്ടി നിലയം .
1902 -ൽ തുറന്നു.
അക്കാലത്ത് തിരുവിതാംകൂറും മദ്രാസും തമ്മിലുള്ള ഏക തീവണ്ടി പാതയായിരുന്നു കൊല്ലം - പുനലൂർ - ചെങ്കോട്ട - തിരുനെൽവേലി മീറ്റർ ഗേജ് പാത.
തമിഴ്നാട്ടിൽനിന്നും കേരളത്തിലേക്ക് ചരക്കു കൊണ്ടുവരുന്ന പ്രധാന പാതയായിരുന്നു അടുത്തകാലം വരെ ഇത്.
ഇതിലിപ്പോൾ ചെങ്കോട്ട - തിരുനെൽവേലി, കൊല്ലം - പുനലൂർ പാതകൾ ബ്രോഡ് ഗേജാക്കികഴിഞ്ഞു.
പുനലൂർ - ചെങ്കോട്ട പാതകൂടി ബ്രോഡ് ഗേജാക്കിയാൽ ഈ പാതയിലെ ഗതാഗതം പുനസ്ഥാപിക്കാമെന്നു മാത്രമല്ല, കൊച്ചി - തൂത്തുക്കുടി തുറമുഖങ്ങൾ തമ്മിലുള്ള ചരക്കുനീക്കം സുഗമമാക്കുകയും ചെയ്യും.
ശബരിമല - പുനലൂർ - നേമം പാതയും പരിഗണനയിലാണ്.
പുനലൂർ തൂക്കുപാലം ഇംഗ്ലീഷ് വിലാസം https://ml.wikipedia.org/wiki/Punalur_Hanging_Bridge
കൊല്ലം ജില്ലയിലെ മലയോര പട്ടണമായ പുനലൂരിൽ , ജില്ലയുടെ പ്രധാനനദിയായ കല്ലടയാറിന്റെ ഇരുകരകളെയും ബന്ധിപ്പിക്കുന്ന തൂക്കുപാലമാണ് പുനലൂർ തൂക്കുപാലം .
തിരുവിതാംകൂർ രാജാവായിരുന്ന ആയില്യം തിരുനാളിന്റെ കാലത്താണ് തൂക്കുപാലം നിർമ്മിച്ച് പൊതുജനങ്ങൾക്കായി തുറന്നു കൊടുത്തത്.
അന്നത്തെ ദിവാൻ നാണുപിള്ളയാണ് കല്ലടയാറിനു മുകളിലൂടെ പുനലൂരിൽ തൂക്കുപാലം നിർമ്മിക്കാൻ 1871 ൽ  അനുമതി നൽകിയത്.
ബ്രിട്ടീഷ്‌ സാങ്കേതികവിദഗ്ദ്ധൻ‍ ആൽബെർട്‌ ഹെൻട്രിയുടെ മേൽനോട്ടത്തിൽ രൂപകൽപനയും നിർമ്മാണവുമാരംഭിച്ച്‌ 1877- ൽ പണിപൂർത്തിയാക്കി .
അതിനു മൂന്നുവർഷങ്ങൾക്കുശേഷം 1880 -ലാണ് പാലം പൊതുജന ഗതാഗതത്തിനായി തുറന്ന് കൊടുത്തത്.
തെക്കേ ഇന്ത്യയിലെ തന്നെ ഇത്തരത്തിലുള്ള ആദ്യ സംരംഭമായിരുന്നു ഇത്.
ചരിത്രം ബലം പരിശോധിക്കുന്നു, ആശ്രാമത്തെ ഒരു കലാനിർമ്മിതി
തിരുവിതാംകൂർ രാജാവായിരുന്ന ആയില്യം തിരുനാൾ രാമവർമ്മയുടെ കാലത്താണ് പുനലൂരിൽ തൂക്കുപാലത്തിനുള്ള ആവശ്യവും ആശയവും ഉടലെടുത്തത്.
അന്ന് തിരുവിതാംകൂർ ദിവാൻ നാണുപിള്ള ആയിരുന്നു.
അദ്ദേഹം ബ്രിട്ടീഷ് എഞ്ചിനിയറായ ആൽബെർട്‌ ഹെൻട്രിയെ തൂക്കുപാല നിർമ്മാണത്തിന്റെ മേൽനോട്ടം ഏൽപ്പിക്കുകയും, 1871-ൽ പാലത്തിന്റെ നിർമ്മാണപ്രവർത്തനങ്ങൾ ആരംഭിക്കുകയും ചെയ്തു.
കല്ലടയാറിന്റെ ഇരുകരകളിലുമായി വളർന്നുവന്ന പുനലൂർ പട്ടണത്തിന്റെ ചരിത്രനാൾവഴികളിൽ സുപ്രധാന പങ്കുവഹിച്ച തൂക്കുപാലത്തിന്റെ നിർമ്മാണം തമിഴ്‌നാടുമായുള്ള വാണിജ്യവ്യാപാര ബന്ധം ത്വരിതപ്പെടുത്തുന്നതിനു വളരെയേറെ സഹായമായി.
ശാന്തമായി ഒഴുകുന്നതായി തോന്നിപ്പിക്കുമെങ്കിലും പൊതുവേ നീരൊഴുക്കും അടിയൊഴുക്കും വളരെ കൂടുതലുള്ള നദിയാണ് ‌ കല്ലടയാർ.
അതിനാൽ തൂണുകളിൽ കെട്ടിപടുക്കുന്ന സാധാരണ പാലം ഇവിടെ പ്രായോഗികമല്ല എന്നു  നിരവധി പരിശ്രമങ്ങളിലൂടെ ബോധ്യമാവുകയും അതുവഴി തൂക്കുപാലമെന്ന ആശയത്തിലേക്ക് എത്തിചേരുകയുമാണുണ്ടായത്.
പാലത്തിന്റെ പ്രത്യേകതകൾ പുനലൂർ തൂക്കുപാലം
കരയോടടുത്തുതന്നെയുള്ള രണ്ട്‌ വലിയ കമാന ആകൃതിയിലുള്ള തൂണുകളെ പരസ്പരം ബന്ധിപ്പിക്കുന്ന വിധത്തിൽ ഇരുവശത്തുമായി രണ്ട്‌ കൂറ്റൻ ചങ്ങലകളാൽ തൂക്കിയിട്ടിരിക്കുകയാണ്‌ ഇതിന്റെ പ്രധാന ഭാഗം.
ഈ ചങ്ങലകൾ പൂർണ്ണമായും കരഭാഗത്ത്‌ സ്ഥാപിച്ചിരിക്കുന്ന നാലു കിണറുകൾക്കുള്ളിലിറക്കി ശക്തിപെടുത്തുകയും ഒപ്പം മധ്യഭാഗത്തെ കരഭാഗവുമായി സമാനരീതിയിൽ ബന്ധിപ്പിക്കുകയും ചെയ്തിരിക്കുന്നു.
ചങ്ങലയിൽ തൂക്കിയിട്ടിരിക്കുന്ന ഇരുമ്പ്‌ ചട്ടകൂടുകളിലുറപ്പിച്ച തമ്പകം പാളങ്ങൾ കൊണ്ടുള്ള പ്ലാറ്റ്‌ഫോമിലൂടെയായിരുന്നു വാഹന ഗതാഗതമുൾപ്പടെ സാധ്യമായിരുന്നത്‌ എന്നത്‌ കൗതുകകരം തന്നെയാണ്‌.